*Melléklet a 31/2025. sz. testületi határozathoz*

**Kiskőrös Város Önkormányzata,**

**STRATÉGIAI BELSŐ ELLENŐRZÉSI TERV**

**Kiskőrös Város Önkormányzata és intézményei részére**

**2025 – 2029.**

**2025. március 04.**

A stratégiai terv az államháztartásról szóló 2011. évi CXCV. törvényben megfogalmazott alapelvek, a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (a továbbiakban: Bkr.) előírásai, az államháztartásért felelős miniszter által közzétett standardok, továbbá az Önkormányzat Szervezeti és Működési Szabályzata (a továbbiakban: SZMSZ) a Gazdasági program és a vonatkozó belső szabályozókban foglaltak figyelembevételével készült. A stratégiai belső ellenőrzési terv hatálya Kiskőrös VárosÖnkormányzatára és intézményeire terjed ki.

# Hosszú távú célkitűzések, stratégiai célok

A stratégiai terv összhangban áll az Önkormányzat céljaival, ahhoz úgy illeszkedik, hogy a az Önkormányzatnak és intézményeinek működését fejlessze, eredményességét növelje. A stratégiai terv rögzíti a hosszú távú célkitűzéseket, a stratégiai célokat, a belső kontrollrendszer általános értékelését, a kockázati tényezőket és értékelésüket, a belső ellenőrzésre vonatkozó fejlesztési és képzési tervet, a szükséges erőforrások felmérését elsősorban a létszám, képzettség, tárgyi feltételek tekintetében, a célok és kontroll, kockázati értékelések alapján meghatározott ellenőrzési prioritásokat és az ellenőrzési gyakoriságot.

Az Önkormányzat és intézményeinek belső ellenőrzési feladatait megállapodás alapján külső szolgáltató, az AGT Audit Kft. látja el, ezáltal a belső ellenőrzés szervezete kialakított, a funkcionális függetlenségét a jóváhagyott Szervezeti és Működési Szabályzat biztosítja. A stratégiai terv célja, hogy ellenőrzés független, tárgyilagos, bizonyosságot adó és tanácsadó tevékenységével a támogassa az Önkormányzat és intézményei célkitűzéseinek megvalósítását, feleljen meg a vele szemben támasztott alapértékeknek, hiteles tevékenységet végezzen.

A belső ellenőrzés célkitűzéseinek elérése érdekében, az ellenőrzési fókusz megállapításához az alábbi stratégiai célokat határozta meg:

* a célok eléréséhez szükséges humán, pénzügyi és anyagi erőforrások biztosítása, gazdaságos, hatékony és eredményes felhasználásának biztosítása;
* az Önkormányzat és intézményei részére jóváhagyott költségvetési pénzeszközökkel, a vagyonnal való szabályszerű, szabályozott, gazdaságos, hatékony és eredményes gazdálkodás érvényre juttatása;
* a belső kontrollrendszer fejlesztése, a belső ellenőrzési feladatok hatékony végrehajtása;
* a költségvetési beszámoló valós megbízhatósága, a számviteli elvek érvényesülése;
* az Önkormányzat és intézményei működésének szabályozottsága, a rendelkezések betartása, az esetlegesen nem szabályozott területek, tevékenységek feltárása;
* vagyongazdálkodás, beszerzések, megrendelések hatékonysága, állagmegóvás biztosítása.

# Belső kontrollrendszer általános értékelése

A belső kontrollrendszer egy, az Önkormányzat és intézményei céljainak elérését segítő folyamat, mely egyrészt megadja azokat az elveket (szabályokat), melyek meghatározzák a működés kereteit, másrészt a tevékenységekben rejlő kockázatok figyelembevételével segíti a folyamatok kialakítását, működtetését és fejlesztését.

A kontrollrendszer célja, hogy

* az Önkormányzat és intézményei célkitűzéseinek elérését veszélyeztető kockázatok kezelésén keresztül elősegítse a folyamatok működését,
* a folyamatok működésének, kockázatainak megértésén keresztül általános rugalmasságot nyújtson az előre nem látható esetekre is,
* a vezető(k) döntéshozatalához megbízható információkat biztosít,
* fejleszti a folyamatok hatékonyságát, eredményességét.

A belső kontrollrendszer megfelelő működés esetén biztosítja, hogy a feladatok szabályszerűen a megbízható gazdálkodás elveivel összhangban kerüljenek végrehajtásra, továbbá teljesítse az elszámolási kötelezettségeit, megfeleljen a vonatkozó törvényeknek és a szabályozásnak, valamint megvédje az erőforrásait a veszteségektől, a nem rendeltetésszerű használattól.

A belső kontroll öt egymással összefüggő eleme:

* kontrollkörnyezet,
* integrált kockázatkezelési rendszer,
* kontrolltevékenységek,
* információs és kommunikációs rendszer, és;
* nyomon követési rendszer (monitoring).

A bizonyosságot adó tevékenység végrehajtása során a belső ellenőrzés folyamatosan értékeli a belső kontrollrendszer elemeit, melyek alapján összességében megállapítható, hogy az Önkormányzatnál és intézményeinél kialakított belső kontrollrendszer alapvetően ***eleget tesz a vele szemben támasztott követelményeknek***, annak folyamatos fejlődését a kialakított folyamatok biztosítják.

A kontrollkörnyezet elemei képezik a belső kontrollrendszer alapját, magába foglalja az Önkormányzat és intézményei működésének elveit, kereteit. Ehhez a szükséges jogszabályi környezet biztosított, feladatai törvényi szinten rögzítettek, továbbá a szükséges szabályozói környezet kialakítására intézkedtek.

Az Önkormányzat és intézményei tekintetében integrált kockázatkezelési rendszer működtetése szükséges, melyhez a szervezeti célok meghatározása szükséges. a magas kockázatú folyamatok kezelésére a jegyző és az intézmények vezetői intézkednek. A kockázatok kezelésének legfőbb eszköze a hatékony folyamatba épített ellenőrzés. A bizonyosságot adó tevékenység végrehajtása során a kockázati tényezők felülvizsgálata, értékelése, illetve új kockázati tényezők beazonosítása minden esetben megvalósul.

A kontrolltevékenységek kialakítása a területi sajátosságok és a vonatkozó normák előírásainak figyelembevételével történik, a belső szabályzatok tartalmazzák az engedélyezési és jóváhagyási eljárásokat, az információkhoz való hozzáférést, a beszámolási rendet, a feladatkörök szétválasztása a belső normák alapján biztosítva van.

Az információs és kommunikációs rendszerrel kapcsolatban megállapítható, hogy az információ átadásának formáját meghatározták, a foglalkoztatottak a munkájukhoz szükséges információkhoz általában időben hozzájutottak, a szabályzatok rendelkezésre állnak.

Az Önkormányzatnál és intézményeinél alkalmazott eljárásrendek, a kialakított kontrollkörnyezet, a beszámoltatási és jelentéstételi kötelezettség biztosítja a szervezeti célok megvalósításának nyomon követését, az így kialakított monitoring rendszer beépült a mindennapi működési tevékenységekbe. A monitoring rendszer részeként a függetlenített belső ellenőrzés működtetését külső szolgáltató útján biztosítja, amely közvetlenül a költségvetési szerv vezetőjéhez van rendelve, tevékenységét a vonatkozó előírásokban foglaltaknak megfelelően hajtja végre.

A belső kontrollrendszer fejlesztésére kihatással lehet a külső hatásokból (szabályozás változás, költségvetés módosítás stb.) eredő követelmények változása, melyeknek az eljárásrendekre és a gyakorolt hatása, valamint a belső normákon való átvezetése kockázatokat hordoz magában.

# Kockázati tényezők és értékelésük

A kockázatkezelés végrehajtásához meghatározásra kerülnek azok a főbb folyamatok, melyek kiemeltek a stratégia célok eléréséhez. Továbbá feltárásra kerültek azok a kockázati tényezők, melyek minden területen jelentkezhetnek, és döntően befolyásolhatják az alaptevékenységet. Az elemzés a folyamatok jelentőségét a stratégia célok, illetve a kockázati tényezők alapján határozta meg. A folyamatok kombinált kockázatát a két elemzés számtani közepe alapján határozzuk meg, oly formában, hogy a 2,5 valószínűség alatt alacsony, a 2,5 és 4 valószínűség között közepes, a felett magas prioritású a folyamat. A folyamatokhoz kapcsolódó ellenőrzések gyakorisága ennek megfelelően 1, 3, illetve 5 évente kerül besorolásra.

A kockázati tényezők közül az alábbiak kerültek kiemelésre:

* Stratégiai célok, célkitűzések megalapozottsága, megvalósíthatósága;
* Rendelkezésre álló költségvetés;
* Működési kiadások tervezése, teljesítése;
* Jogszabályi környezet változása, összetettsége;
* Külső környezet hatása;
* Szabályozottság eredményessége;
* Szervezeti változások hatása;
* Működési folyamatokhoz szükséges erőforrások rendelkezésre állása;
* Korábbi ellenőrzés óta eltelt idő;
* Vezetők képzettsége, felkészültsége;
* Munkatársak képzettsége, felkészültsége;
* Belső kontrollrendszer kiépítettségének, működésének eredményessége;
* Pénzügyi szabálytalanságok valószínűsége.

A stratégiai célok megvalósulását a beazonosított kockázati tényezők függvényében az alábbi főbb folyamatokon keresztül elemeztük:

* Tervezés, költségvetés készítés;
* Szabályozottság;
* Humánerőforrás gazdálkodás (munkaerőkapacitás-tervezés, bérpolitika, képzés, munkaszervezés, teljesítménymenedzsment);
* Irányítás, belső kontrollrendszer működés;
* Folyamatellátás;
* Gazdálkodási-pénzkezelés folyamatok;
* Kötelezettségvállalás;
* Közbeszerzés, megrendelés;
* Szerződéskötés, teljesítés;
* Pénzügyi-számviteli folyamatok (könyvvezetés, nyilvántartás, adatszolgáltatás);
* Szakanyaggazdálkodás;
* Üzemeltetés;
* Adatvédelem, adatbiztonság;
* Iratkezelés.

A kockázatok elemzését és értékelését tartalmazó kimutatások a terv mellékletében találhatóak.

A fentiek figyelembevételével a 2025-2029. évekre vonatkozó stratégiai ellenőrzési prioritások, az ellenőrzések gyakoriságának meghatározása az alábbiak alapján alakul:



Kockázatelemzési statisztika:



# Belső ellenőrzésre vonatkozó fejlesztési és képzési terv, szüksége erőforrások

A külső szolgáltató igénybevétele mentesíti az önkormányzatot a belső ellenőrzés humánerőforrásához kapcsolódó létszámgazdálkodás feladatai és a revizori kapacitás felmérés alól. A belső ellenőrök képzettségét, továbbképzését és a jogszabályi követelményeknek való megfeleltetését a külső szolgáltatónak kell biztosítania. Szintén a külső szolgáltató biztosítja a belső ellenőrzéshez szükséges tárgyi feltételek rendelkezésre állását.

A belső ellenőrzés középtávú fejlesztési célkitűzése a különböző területeken a szakmai kompetencia fejlesztése (tanácsadói tevékenységgel, belső képzések megtartásával), továbbá az ellenőrzések hatékonyságának a biztosítása. Célja továbbá, hogy a szakmai kihívások folyamatos teljesítésével a belső ellenőrzés a felelős szervezetirányítás egyik fontos elemévé váljon, ezáltal biztosítva a szakterület szakmai tekintélyét, elismertségét.

A belső ellenőrzésre vonatkozó módszertant folyamatosan fejleszteni kell a belső ellenőrzési tevékenység színvonalának emelése, céljainak elérése, a vele szemben támasztott követelményeknek való megfelelés érdekében. A belső ellenőrzés alapelvei, jogszabályi követelményei, a nemzetközi standardok, az államháztartásért felelős miniszter által kiadott módszertani útmutatóknak megfelelően különös figyelemmel kell lenni az alábbi ellenőrzés-szakmai szempontok fejlesztésére:

* szilárd szakmai tudás, kompetenciafejlesztés,
* a belső kontrollrendszer fejlesztése;
* a belső ellenőrzés tevékenységének keretei, környezete, kommunikációja;
* vizsgálatokra való felkészülés;
* a belső ellenőrzések végrehajtása;
* az ellenőrzési jelentések összeállítása és hasznosítása;
* a belső kontrollrendszer kialakításának és működtetésének technikája és a kontrollok hatékonyságának mérése;
* hozzáadott értéket adó ellenőrzések és tanácsadások.

A belső ellenőrzési tevékenység ellátása esetén a fenti elvek szem előtt tartásával került kiválasztásra a külső szolgáltató, mely által a bizonyosságot adó és tanácsadó tevékenység, illetve az ahhoz kapcsolódó adminisztratív feladatok végrehajtására biztosítva volt. Hosszú távon a belső ellenőrzés felértékelődése várható, mely egyrészt a bizonyosságot adó tevékenység által tett javaslatok napi munkafolyamatba való beépülésével, másrészt a növekvő tanácsadói felkérésekkel igazolható.

# A meghatározott stratégiai ellenőrzési prioritások

Az ellenőrzési alapelvek szerint a − folyamatokat, annak kiválasztott elemeit − **magas kockázat esetén évente, közepes kockázat esetén kétévente és alacsony kockázat esetén háromévente kell ellenőrizni**. A stratégiai tervben szereplő ellenőrzési témakörök prioritásai az alábbi szempontok figyelembevételével kerültek meghatározásra:

1. Az Önkormányzat és az intézmények vezetőinek javaslatai a belső ellenőri kapacitások által behatárolt lehetőségek figyelembevételével;
2. A korábbi ellenőrzések során feltárt hiányosságokra tett intézkedésekre megvalósulásának eredményessége;
3. Kockázatelemzés során a szervezet működésében, folyamataiban rejlő magas kockázatok előtérbe helyezése.

Összességében a fentiek figyelembevételével a **2025-2029. évekre meghatározott stratégiai ellenőrzési célok** az alábbiak:

1. A célok eléréséhez szükséges humán, pénzügyi és anyagi erőforrások biztosítása, a gazdaságos, hatékony és eredményes felhasználásának biztosítása;
2. Folyamatok minőségfejlesztése, tevékenységben rejlő kockázatok beazonosítása;
3. Kontrollkörnyezet változása és a szabályozottság megvalósulása (szabályozatlan területek feltárása, személyi- és tárgyi feltételek rendelkezésre állása, stb.);
4. A belső kontrollrendszer működtetésének ellenőrzése.

Ezen stratégiai célokon felül a nyomon követés biztosítása érdekében a korábbi ellenőrzések során feltárt hiányosságokra elfogadott intézkedések végrehajtására kell nagyobb hangsúlyt fektetni. Ezek alapján a folyamatok részletes elemzése és értékelése, a konkrét ellenőrzési feladatok meghatározása az éves belső ellenőrzési tervek kidolgozásakor valósul meg.

Veresegyház, 2025. március 04.



Gödény Attila

ügyvezető